אלמוג פינוי בינוי נמנית בין 10 החברות המובילות בתחום ההתחדשות העירונית (ע"פ מדד מדלן- גלובס 2016) וחולשת במקצועיות על כל קשת התחומים הנדרשים לתכנון וביצוע של פרויקט פינוי בינוי, תוך מקסום כל יתרונות הקבוצה באופן מיטבי עד לסיומן המקצועי והמוצלח.
אלמוג פינוי בינוי נשענת על המקצוענות וניסיון רב השנים של קבוצת אלמוג, על המוניטין המעניק חוסן כלכלי ואמון פיננסי, על ההבנה העמוקה בתחום , היכרות מעמיקה עם הרשויות והגורמים הרלוונטיים בתחום , אלו הם המקנים לבעלי הנכסים את הביטחון המלא ביציאת הפרויקט לפועל ובהבטחת השלמתו והשבחתו של המתחם.
קבוצת אלמוג רואה ביישום התחדשות עירונית, שליחות לאומית ואידיאולוגית בהגדלת היצע הדירות, העצמת השוויון החברתי במדינה והתחדשות מרכזי הערים בה. החברה שמה לה למטרה לבצע את כל פועלה על הצד הטוב ביותר, תוך הקפדה מירבית על איכות , שקיפות והקניית ביטחון ואמינות לבעלי הנכסים בהצלחתה.
עם קבלת הפנייה הראשונית מצד הדיירים, חברתנו תבחן את נתוני הבניין ואת התאמתו לביצוע ומימוש פרויקט במסגרת "פינוי בינוי" בהתאמה להגדרות ולסטנדרטים של החברה.
בכדי להתניע את תהליך ההתקשרות ימנו הדיירים נציגות מטעמם אשר תעמוד בקשר רציף עם מנהל הפרויקט מטעם החברה. מנהל הפרויקט יציג בפני הנציגות את אופן הפעולה ואפשרויות הפיתוח המוצעות.
נציגות הדיירים בוחרת עורך דין מייצג (שכר טרחתו ימומן על ידי החברה) לעניין הסכם המכר, לאחר הסכמת הדיירים מאשרים את החוזה וחותמים עליו. עם השלמת חתימת החוזים תיקבע פגישה עם בעלי הדירות, בה יוצגו בצורה מפורטת ומקצועית התוכניות, ובנוסף הדמיות ממוחשבות שיאפשרו לדמות את התוצאה הסופית של הפרויקט "פינוי בינוי".
תוכניות ביצוע הפרויקט עוברות עיבוד מפורט, שמתאים אותן לדרישות רשויות התכנון המקומית והמחוזית, בשלב זה ניתנת התייחסות מרבית לפרטים הקטנים, לרבות כלל היועצים כגון תחבורה, נוף, ועוד, שמבטיחה את הצלחת ביצוע הפרויקט בלוח הזמנים שנקבע ובסטנדרטים הנקבעים .
כ-6 חודשים לפני קבלת האישורים הנדרשים, וקבלת היתר הבניה, דיירי הבניין יעודכנו על מנת שיוכלו להיערך לפינוי דירותיהם ולאחריו יחל תהליך הבניה. במהלך ביצוע הפרויקט, דיירי הבניין יפונו לדירות שכורות למשך כל תקופת הבניה (כ- 24 חודשים לערך) עד לקבלת המפתח לדירה החדשה. כל ההוצאות הכרוכות במעבר לרבות דמי השכירות, ההובלות הלוך ושוב ימומנו על ידי החברה.
בתום הבניה תימסרנה הדירות החדשות לבעלי הנכסים, לשביעות רצון הדיירים, עד אחרון הפרטים. דירה חדשה הכוללת ממ"ד, חניה, מרפסת שמש, בבנין תקני ומפואר על פי כל התקנים החדשים. הדיירים נהנים משדרוג איכות החיים ועלייה משמעותית בערך הדירה שבבעלותם.
בסוף שנות ה- 90 משרד הבינוי והשיכון החל במדיניות של התחדשות עירונית, במסגרתה מבקש משרד הבינוי והשיכון לשפר את מראה הערים השונות ולאפשר לאוכלוסיות ותיקות לשפר את תנאי מגוריהן. במסגרת מדיניות ההתחדשות העירונית משרד הבינוי והשיכון עוסק בהכרזה על מתחמים כמתחם פינוי בינוי. מתחם פינוי בינוי הוא מתחם בו הוחלט לפנות את שטח הקרקע במתחם מתושביו, להרוס את בתי המגורים ולבנות במקומם בנייני מגורים חדשים.
מהו הרוב הדרוש לפרויקט "פינוי בינוי"?
מהחוק קובע כי הרוב הנדרש לכריתת הסכם פינוי בינוי הינו 67% מבעלי הדירות בבניין וכן כי ה- 33% הנותרים מסרבים מטעמים שאינם סבירים.
מיהו "דייר סרבן"?
דייר סרבן הינו דייר אשר מסרב לתת הסכמתו לכריתת הסכם פינוי בינוי מטעמים שאינם סבירים או מתנה הסכמתו בתנאים בלתי סבירים. דייר סרבן אחראי בנזיקין כלפי שאשר בעלי הדירות בבניין. החברה סבורה כי התמודדות עם דיירים סרבנים, אשר סירובם נובע ממחסור במידע, פתירה ושואפת להשיג הסכמה מלאה באמצעות הסברה לדיירים הסרבנים את יתרונות הפרויקט.
כיצד מתבצע תהליך הפינוי בינוי?
• לצורך קידום הפרויקט, נדרשים לפחות 50% מבעלי הדירות אשר מסרו לחברה יפוי כח על מנת שהחברה תייצג את בעלי הדירות מול הגופים השונים בתכנון וקידום הפרויקט.
• בדיקה כלכלית ותכנונית של הפרויקט בועדה המקומית לתכנון ובנייה ובועדה המחוזית לתכנון ובנייה, וכן בועדה הבין משרדית של משרד השיכון.
• החתמת בעלי הדירות על חוזים מפורטים המעגנים את זכויות בעלי הדירות בפרויקט.
• קידום תוכנית בניין עיר להגדלת זכויות בניה בשטח הפרויקט וקבלת היתר בנייה.
• פינוי בעלי הדירות.
• אכלוס בעלי הדירות בדירותיהם החדשות.
מי נושא בעלויות המעבר לדירה החלופית?
החברה המבצעת את הפרויקט תישא בעלויות דיור חלופי לבעלי הדירות המפונים, ובכלל זה תישא החברה בדמי השכירות החודשית, מימון הובלה אל הדירה החלופית ובחזרה לדירה החדשה.
מדוע אנו נדרשים לחתום על יפוי כח?
חתימת בעלי הדירות על יפוי כח מאפשרת לחברה לפעול בשם בעלי הדירות לקידום הליך הפינוי בינוי מול הרשויות, הגופים השונים וכל גורם אחר אשר מעורבותו נדרשת לשם קידום הפרויקט. חשוב לציין יפוי הכח אינו יוצר חיוב כספי כלשהו מצד הדיירים כלפי החברה ו/או עו"ד מיופה הכח, אלא נועד לעזור לבעלי הדירות לקדם הפרויקט באמצעות החברה.
בעלי הדירות המפונות זכאים לערבות בהתאם לקבוע בחוק המכר (דירות). גובה הערבות אשר תינתן לבעלי הדירות המפונות הינה בהתאם לשווי הדירה החדשה אשר תימסר לבעלי הדירות המפונות בסיום הבנייה. יובהר, כי ערבות חוק המכר כאמור נוספת על תשלום דמי השכירות בדירה החלופית והעלויות הנלוות לכך, בהן תישא החברה.